Page:Pearl of Asia (Child JT, 1892).pdf/349





เรามีความเสียดายที่ท่านมิสเตอเยคบตีไจล์ ราชทูตอเมริกัน จะต้องไปจากสำนักนิ์ของเราเสียโดยเรวดังนี้ ในเวลาที่ท่านอยู่ในตำแหน่งราชทูตในสำนักนิ์ของเรานี้ เราได้เหนความอุสาหเพื่อที่จะรักษาทางพระราชไมตรีโดยเรียบรอ้ยของท่านมีปรากฎแก่เราเนือง ๆ ทำให้เรามีความเมดตาในตัวท่าน แลเราต้องสรเสริญความประพฤดิอันดี ในการที่ท่านได้ปรองดองกับเสนาบดีของเรา รักษาทางพระราชไมตรีให้สนิทยิ่งขึ้น แลท่านก็ได้อยู่ในกรุงสยามช้านาน พอที่จะได้เหนเปนพยานความอุสาหฃองเราที่จะรักษาทางพระราชไมตรี แลที่จะบำรุงรักษาบ้านเมืองให้รุ่งเรือง สมกับที่คบค้ากับนานาประเทศ ดงดัง [sic]ที่ท่านได้กล่าวมาเมื่อกี้นี้แล้ว

ในเวลาที่สุดที่ท่านจะไปจากสำนักนิ์ของเรานี้ เราฃอให้ท่านนำความมุ่งหมายอันดี เพื่อที่จะให้ทางพระราชไมตรีในรหว่างกรุงสยาม กับประเทศยุไนติดสเตตอเมริกา ซึ่งมีประโยชนแก่เมืองเราอย่างยิ่งนั้น ให้มีความเจริญทวียิ่งขึ้น กับทั้งความรักใคร่ปราถนาอันดีฃองเราอันนี้ ไปแจ้งแก่ท่านประธานาธิบดีฃองประเทศยุไนติดสเตตอเมริกาดว้ย แลเราฃอให้ท่านกลับไปบ้านเมืองโดยความศุฃสวัสดิ์ทุกประการ